Veiligheidswag fnuik diefstal by Spar(Foto: Verskaf) Twee buitelandse burgers is Donderdag in hegtenis geneem nadat hulle die veiligheidswag van ’n Spar in Evander in Mpumalanga genader het om vir hulle kruideniersware van R250 000 uit dié kruidenierswinkel se stoorkamer te steel. Die verdagtes het die veiligheidswag R100 000 aangebied as hy die kruideniersware uit die stoorkamer sou neem en by hul winkels aflaai. Die veiligheidswag het egter die aanbod by sy werknemer aangemeld wat op sy beurt die Valke ontbied het. Die Valke het toe met behulp van ander wetstoepassingsowerhede ’n strik vir die verdagtes gestel en albei is eindelik by ’n taxistaanplek in Evander in boeie geslaan tydens die aflewering van die vrag kruideniersware. Daar is gedurende die inhegtenisnemings ook beslag gelê op die kruideniersware, kontant en ’n voertuig wat glo gebruik is om die misdaad mee te pleeg. Die twee verdagtes sal na verwagting Vrydag in die landdroshof op Evander verskyn. (Foto: Verskaf)